Wat op aarde doen ek hier? Wat is my doel? Die soeke na die doel van die lewe laat mense al vir duisende jare kopkrap. Dit is omdat ons geneig is om by die verkeerde punt weg te spring - onsself. Ons vra egosentriese vrae soos: Wat wil ek wees? Wat moet ek met my lewe doen? Wat is my doelwitte, my ambisies en my drome vir my toekoms? Maar 'n fokus op onsself sal nooit ons lewensdoel openbaar nie. Jy is deur God en vir God gemaak - en totdat jy dit verstaan, sal die lewe nie sin maak nie. God het ons nie in die duister gelaat om te wonder en te raai nie. Hy het sy doel vir ons lewens duidelik deur die Bybel geopenbaar. Jou geboorte was nie 'n ongeluk of iets wat per toeval gebeur het nie, en jou lewe is nie 'n gelukskoot nie. Jou ouers het jou dalk nie beplan nie, maar God het. Jy lewe omdat God jou wou skep. Dit wat jy in jou hande hou, is meer as 'n boek; dit is 'n gids vir 'n 40-dae geestelike reis wat jou sal help om die antwoord op die lewe se heel belangrikste vraag te ontdek: Wat op aarde doen ek hier? Aan die einde van die reis gaan jy weet wat God se doel vir jou lewe is en hoe al die stukkies van jou lewe inmekaar pas. So 'n perspektief sal jou stres verminder, jou besluite vereenvoudig, jou tevredenheid laat toeneem en die belangrikste van alles, jou voorberei vir die ewigheid.
Die een oplossing vir die lewe
Dr. Phil McGraw sê oor hierdie boek: 'Dr. Cloud wys jou hoe om die resultate waarna jy soek in jou werk en by die huis te verkry.'
Dr. Henry Cloud deel in Die een oplossing vir die lewe talle waardevolle strategieë vir 'n lewe met groter samehang en eenvoud ten opsigte van werk, gesin en geloof.
Dink beter, leef beter
Jou gedagtes speel 'n belangrike bepalende rol in jou sukses of mislukking. Dink beter, leef beter bied 'n eenvoudige, dog lewensveranderende strategie oor hoe om neerdrukkende gedagtes uit te wis en jou gedagtes te herprogrammeer om positief te dink en sodoende in oorwinning uit te styg.
As 'n kind van die Hoogste God is jy toegerus om enigiets wat na jou kant toe kom, te kan hanteer. Om die doel te bereik wat God vir jou het, moet jy jouself begin sien soos Hy jou sien en die gedagtes vernietig wat jou selfvertroue afbreek. Wanneer jy leer om negatiwiteit te vermy en jouself in te stel op jou roeping, sal die wonderlike planne wat God vir jou het, begin gestalte kry in jou lewe.
Een vraag per dag joernaal
Ons leef soms bloot van dag tot dag, sonder om te dink waarheen ons op pad is. Dis egter nooit te laat om 'n betekenisvolle lewe te begin leef en vervuld en tevrede te voel nie.
Hoe verander 'n mens jou lewe?
As ons dink aan iets wat ons lewe kan verander, dink ons gewoonlik groot: 'n nuwe werk, 'n verhuising, 'n verhouding wat begin of beëindig word. Soms is dit egter iets kleins wat belangrik genoeg is om 'n groot verskil te maak. Een vraag op 'n slag!
Dit is waar EEN VRAAG PER DAG jou gaan help. Een op-die- man-af-vraag kan die rigting van jou lewe heeltemal verander... Lynette Beer vra 99 vrae oor dinge wat regtig saak maak en jou by lewensveranderende antwoorde sal uitbring. Jy kan op enige tydstip met dié joernaal begin. Skryf bloot vandag se datum by 'n vraag in en gebruik 'n paar minute om daaroor te dink. Skryf jou gedagtes neer en werk dan stelselmatig verder deur die boek. Kyk hoe jou lewe verander
By elke vraag is daar ruimte om op twee verskillende datums 'n antwoord neer te skryf. As die eerste 99 dae om is, kan jy dieselfde vrae weer antwoord. Dit gee jou 'n idee van hoe jou lewe oor 'n paar maande verander het.
Ek Kan, Ek Sal
In Ek Kan, Ek Sal fokus Joel Osteen op die agt onweerlegbare karaktertrekke en eienskappe van hoogs suksesvolle mense. Hierdie persoonlike kwaliteite is getoets oor tyd en alle tipes omstandighede. Hierdie praktiese lewensbeginsels is die wegwyser van vele kampioene:
Skep 'n duidelike visie - waag dit om groot drome te droom
Hardloop jou eie wedloop - Fokus op jou unieke pad en doelwitte
Dink positief - Beheer jou gedagtes en gesindhede
Verwag dat goeie dinge sal gebeur - wees groot geleenthede te wagte
Wees passievol - Steek die vuur binne jou aan en benader die lewe met entoesiasme
Verbind tot uitmuntenheid - doen jou beste en handhaaf hoë standaarde
Hou aan groei - werk aan jou swakhede en hou aan verbeter
Dien ander - Maak 'n belegging van jouself in ander.
Deur hierdie beginsels prakties toe te pas, sal dit jou help om 'n kampioen te word in wat ook al jy aanpak.